1. **Ποια είναι η σημασία των πολιτικών δικαιωμάτων και πώς αυτά μπορούν να χρησιμοποιηθούν για την άσκηση πίεσης στις κυβερνήσεις ώστε αυτές να προάγουν τα κοινωνικά δικαιώματα; Αναφέρατε ένα παράδειγμα από τη σημερινή πραγματικότητα, μέσα από το οποίο να φαίνεται η σχέση μεταξύ πολιτικών και κοινωνικών δικαιωμάτων, δηλαδή ο ρόλος των πολιτικών δικαιωμάτων για την καθιέρωση ή και την ενίσχυση των κοινωνικών δικαιωμάτων στο σύγχρονο – κοινωνικό κράτος.**
2. **Πώς είναι αντιληπτά τα δικαιώματα στις ισλαμικές χώρες; Μπορούν οι αντιλήψεις τους να συμβιβαστούν με τις αντιλήψεις των δυτικών δημοκρατικών χωρών για τα δικαιώματα ή όχι και γιατί; Εξηγήστε το «γιατί» με επιχειρήματα δίνοντας ταυτόχρονα και κάποιο παράδειγμα το οποίο θα πρέπει να αναλύσετε εις βάθος για να φανεί η βασιμότητα των επιχειρημάτων σας.**
3. **Υπάρχουν πολλοί άνθρωποι στις δημοκρατικές χώρες που υποστηρίζουν ότι τα ανθρώπινα δικαιώματα δεν έχουν νόημα ούτε αξία, είτε γιατί η εθνική νομοθεσία και το διεθνές δίκαιο δεν τα προστατεύουν πραγματικά είτε γιατί στην πράξη οι άνθρωποι δεν τα σέβονται.**

**Α) Ποια επιχειρήματα θα επιστρατεύατε για να υποστηρίξετε τα ανθρώπινα δικαιώματα και την αξία τους για τον άνθρωπο και τη ζωή του; Β) Αναφέρατε παραδείγματα από την καθημερινή σας ζωή όπου θα μπορούσατε να παρέμβετε με κάποιο τρόπο για να προστατεύσετε τα ανθρώπινα δικαιώματα κάποιων ανθρώπων που παραβιάστηκαν.**

1. **Ποιες είναι οι τρεις αλήθειες της θεωρίας του κοινωνικού συμβολαίου; Με ποιους θεσμούς το κράτος προστατεύει τα ανθρώπινα δικαιώματα σύμφωνα με την παραπάνω θεωρία; Θεωρείτε ότι οι θεσμοί αυτοί επαρκούν για την προστασία των ανθρωπίνων δικαιωμάτων ή χρειάζεται να γίνει και κάτι περισσότερο, και τι θα μπορούσε να είναι αυτό; (π.χ. είναι αρκετή η καταχώρηση των ανθρωπίνων δικαιωμάτων στο Σύνταγμα για να προστατεύονται επαρκώς;).**
2. **Επιλέξτε ένα ανθρώπινο δικαίωμα και παρουσιάστε τη δραστηριότητα που θα κάνατε στο σχολείο για να μάθουν οι μαθητές σας και να ασκούν στην πράξη το εν λόγω δικαίωμα.**